FI Euroopan unionin virallinen lehti L 170/31

KOMISSION DELEGOITU ASETUS (EU) 2017/1165,

annettu 20 päivänä huhtikuuta 2017,

tiettyjen hedelmien tuottajille tilapäisesti myönnettävistä poikkeuksellisista tukitoimenpiteistä

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 219 artiklan 1 kohdan,

sekä katsoo seuraavaa:

(1) Venäjän hallitus kielsi 7 päivänä elokuuta 2014 tiettyjen tuotteiden, kuten hedelmien ja vihannesten, tuonnin unionista Venäjän federaatioon, jäljempänä ’Venäjä’. Tämä kielto aiheutti vakavan markkinahäiriöiden uhan, koska hinnat alenivat huomattavasti tärkeän vientikohteen yhtäkkiä kadotessa. Kesäkuun 29 päivänä 2016 kyseistä kieltoa jatkettiin vuoden 2017 loppuun saakka.

(2) Tuontikiellon vuoksi komissio hyväksyi useita väliaikaisia poikkeuksellisia tukitoimenpiteitä. Nämä toimenpiteet sisällytettiin komission delegoituun asetukseen (EU) N:o 913/2014 (2), ja niiden voimassaoloaikaa jatkettiin ja niitä lujitettiin komission delegoiduilla asetuksilla (EU) N:o 932/2014 (3), (EU) N:o 1031/2014 (4), (EU) 2015/1369 (5) ja (EU) 2016/921 (6).

(3) Muiden kuin monivuotisten viljelykasvien tuotantoa voi olla helpompaa mukauttaa, minkä vuoksi niiden tuottajat voivat sopeutua markkinatilanteeseen nopeammin. Unionin markkinoilla vallitsevan tilanteen säännöllisen seurannan ja arvioinnin perusteella komissio toteaa, että tilanne muiden kuin monivuotisten viljelykasvien (vihannekset ja eräät hedelmät) markkinoilla on parantunut, koska suurin osa tuotannosta, johon Venäjän tuontikielto vaikuttaa, on ohjattu muualle, minkä vuoksi hinnat kyseisillä markkinoilla ovat vakaantuneet.

(4) Koska monivuotisten viljelykasvien (eräät hedelmät) tilanne ei ole yhtä joustava ja sopeutuminen vaatii enemmän aikaa, kaikkien monivuotisten viljelykasvien markkinatilanne ei ole vielä parantunut riittävästi.

(5) Näissä olosuhteissa markkinahäiriöiden uhka unionissa on edelleen todellinen näiden monivuotisten viljelykasvien, kuten kivellisten hedelmien, sitrushedelmien, omenoiden ja päärynöiden osalta, ja on hyväksyttävä ja pantava täytäntöön riittävät toimenpiteet niin kauan, kun tämä tilanne jatkuu.

(6) Näin ollen unionin markkinoilla vallitsee edelleen tilanne, jonka ratkaisemiseen asetuksen (EU) N:o 1308/2013 nojalla käytettävissä olevat tavanomaiset toimenpiteet eivät vaikuta riittävän.

(7) Sen vuoksi väliaikaisia poikkeuksellisia tukitoimenpiteitä tarvitaan edelleen, ja niiden voimassaoloa olisi jatkettava vielä vuodella eräiden monivuotisten viljelykasvien osalta.

(8) Unionin taloudellinen tuki olisi myönnettävä ottaen huomioon määrät, joihin tuontikiellon arvioidaan yhä vaikuttavan. Nämä määrät olisi laskettava kunkin jäsenvaltion osalta kyseisten väliaikaisten poikkeuksellisten tukitoimenpiteiden voimaantulon jälkeen markkinoilta poistettujen tuotteiden määrän mukaan. Lisäksi määriä olisi pienennettävä tuntuvasti sen seikan ottamiseksi huomioon, että tuottajilla on ollut enemmän aikaa sopeutua ja ohjata tuotantonsa muualle.

(9) Tuotteet, joiden osalta markkinoilta poistetut määrät vuonna 2016 olivat erityiset vähäisiä verrattuina aiempiin vuoden 2014 puolivälin jälkeen markkinoilta poistettuihin määriin, olisi jätettävä tässä asetuksessa säädettyjen toimenpiteiden ulkopuolelle. Sen vuoksi väliaikaisten poikkeuksellisten tukitoimenpiteiden olisi koskettava ainoastaan omenoita, päärynöitä, kivellisiä hedelmiä ja sitrushedelmiä.

(10) Jos väliaikaisia poikkeuksellisia tukitoimenpiteitä on jäsenvaltiossa jonkin tietyn tuotteen osalta hyödynnetty hyvin vähän ja tällaisen tuen myöntämisen hallinnolliset kustannukset ovat sen vuoksi suhteettoman korkeat, asianomaiselle jäsenvaltiolle olisi annettava mahdollisuus olla soveltamatta tässä asetuksessa säädettyjä toimenpiteitä.

(11) Tämän asetuksen soveltamisalaan kuuluvia tuotteita, jotka olisi viety Venäjälle, on jo ohjattu tai niitä odotetaan ohjattavan toisten jäsenvaltioiden markkinoille. Tällaisissa jäsenvaltioissa toimivat samojen tuotteiden tuottajat, jotka eivät perinteisesti vie tuotteitaan Venäjälle, voivat edelleen joutua kohtaamaan merkittäviä markkinahäiriöitä ja hintojen laskua. Markkinoiden tasapainottamiseksi entisestään unionin taloudellisen tuen olisi sen vuoksi myös oltava kaikkien jäsenvaltioiden kyseisten tuottajien saatavilla yhden tai useamman tämän asetuksen soveltamisalaan kuuluvan tuotteen osalta siten, että kyseessä oleva määrä on enintään 2 000 tonnia jäsenvaltiota kohden.

(12) Markkinoiltapoistot, korjaamatta jättäminen ja korjaaminen raakana ovat toimivia kriisinhallintatoimenpiteitä silloin, kun hedelmistä syntyy ylijäämää tilapäisten ja ennalta arvaamattomien olosuhteiden vuoksi. Jäsenvaltioiden olisi voitava soveltaa niiden saataville asetettuihin määriin yhtä tai useampaa näistä toimenpiteistä niin, että kyseiset määrät tulevat käytetyksi mahdollisimman tehokkaasti.

(13) Rajoituksesta, jonka mukaan tukea saavien markkinoiltapoistojen osuus saa olla enintään viisi prosenttia kaupan pidetystä tuotannosta, olisi väliaikaisesti luovuttava samalla tavoin kuin delegoidussa asetuksessa (EU) N:o 932/2014. Unionin taloudellista tukea olisi sen vuoksi annettava, vaikka markkinoiltapoistojen osuus olisi yli viisi prosenttia.

(14) Markkinoiltapoistoon annettavan unionin taloudellisen tuen olisi pohjauduttava komission täytäntöönpanoasetuksen (EU) N:o 543/2011 (7) liitteessä XI ilmaisjakelua varten tehtäville markkinoiltapoistoille ja muuta tarkoitusta varten tehtäville markkinoiltapoistoille vahvistettuihin määriin. Tässä asetuksessa olisi vahvistettava enimmäismäärät sellaisille tuotteille, joille ei ole vahvistettu mitään määrää mainitussa liitteessä XI.

(15) Markkinahäiriöiden poikkeuksellisuuden vuoksi ja sen varmistamiseksi, että kaikki hedelmien tuottajat saavat unionin tukea, markkinoiltapoistoon annettava unionin taloudellinen tuki olisi ulotettava koskemaan myös hyväksyttyyn tuottajaorganisaatioon kuulumattomia tiettyjen hedelmien tuottajia.

(16) Jotta kannustettaisiin markkinoilta poistettujen hedelmien ilmaisjakelua hyväntekeväisyysjärjestöjen kaltaisille järjestöille ja kouluille tai muuhun vastaavaan jäsenvaltioiden hyväksymään tarkoitukseen, täytäntöönpanoasetuksen (EU) N:o 543/2011 liitteessä XI vahvistettuja enimmäismääriä olisi sovellettava 100-prosenttisesti myös hyväksyttyyn tuottajaorganisaatioon kuulumattomiin tuottajiin. Kun markkinoiltapoistot tehdään muuta tarkoitusta varten kuin ilmaisjakeluun, tällaisten tuottajien olisi saatava 50 prosenttia vahvistetuista enimmäismääristä. Hyväksyttyyn tuottajaorganisaatioon kuulumattomien tuottajien olisi tällöin täytettävä samat tai samankaltaiset edellytykset kuin tuottajaorganisaatioiden. Sen vuoksi niihin olisi sovellettava niitä asetuksen (EU) N:o 1308/2013 ja täytäntöönpanoasetuksen (EU) N:o 543/2011 asiaankuuluvia säännöksiä, joita sovelletaan myös hyväksyttyihin tuottajaorganisaatioihin.

(17) Tuottajaorganisaatiot ovat hedelmäalan perustoimijoita, jotka soveltuvat parhaiten varmistamaan, että markkinoiltapoistoon annettavaa unionin taloudellista tukea maksetaan hyväksyttyyn tuottajaorganisaatioon kuulumattomille tuottajille. Niiden olisi varmistettava, että tällaista tukea maksetaan hyväksyttyyn tuottajaorganisaatioon kuulumattomille tuottajille sopimuksen tekemisen myötä. Koska hedelmä- ja vihannesmarkkinoiden toimituspuoli ei ole yhtä organisoitunutta kaikissa jäsenvaltioissa, on aiheellista sallia, että jäsenvaltioiden toimivaltainen viranomainen maksaa perustelluissa tapauksissa tuen suoraan tuottajille.

(18) Jäsenvaltioiden olisi vahvistettava korjaamatta jättämiselle ja korjaamiselle raakana annettava hehtaarikohtainen tuki siten, että se kattaa enintään 90 prosenttia muuta tarkoitusta kuin ilmaisjakelua varten tehtäviin markkinoiltapoistoihin sovellettavasta enimmäismäärästä, joka vahvistetaan täytäntöönpanoasetuksen (EU) N:o 543/2011 liitteessä XI taikka tässä asetuksessa, kun kyseessä ovat tuotteet, joille ei ole vahvistettu mitään määrää mainitussa liitteessä. Korjaamatta jättämiseen olisi annettava tukea myös silloin, kun kaupallista tuotantoa on saatu asianomaiselta tuotantoalueelta tavanomaisen tuotantosyklin aikana.

(19) Tuottajaorganisaatiot keskittävät tarjonnan ja pystyvät toimimaan nopeammin kuin tällaisiin organisaatioihin kuulumattomat tuottajat, kun joudutaan käsittelemään suurempia määriä, joten vaikutus markkinoihin on välitön. Näin ollen, jotta tässä asetuksessa säädettyjen poikkeuksellisten tukitoimenpiteiden täytäntöönpanosta tehtäisiin tehokkaampaa ja markkinoiden vakautumista nopeutettaisiin, on aiheellista korottaa hyväksyttyyn tuottajaorganisaatioon kuuluville tuottajille muuta tarkoitusta kuin ilmaisjakelua varten tehtävää markkinoiltapoistoa varten annettava unionin taloudellinen tuki 75 prosenttiin muuta tarkoitusta varten tehtävään markkinoiltapoistoon annettavalle tuelle vahvistetuista asiaankuuluvista enimmäismääristä.

(20) Kuten markkinoiltapoistoissa, korjaamatta jättämiseen ja korjaamiseen raakana annettava unionin taloudellinen tuki olisi ulotettava koskemaan hyväksyttyyn tuottajaorganisaatioon kuulumattomia tuottajia. Taloudellisen tuen tulisi olla 50 prosenttia tuottajaorganisaatiolle vahvistetun tuen enimmäismääristä.

(21) Koska tuottajaorganisaatioon kuulumattomia tuottajia on paljon ja koska luotettavia ja toteuttamiskelpoisia tarkastuksia on tarpeen tehdä, unionin taloudellista tukea ei tulisi antaa tuottajaorganisaatioon kuulumattomille tuottajille sellaisten hedelmien korjaamiseen raakana, joiden tavanomainen sadonkorjuu on jo alkanut, eikä korjaamatta jättämiseen, kun kaupallista tuotantoa on saatu asianomaiselta tuotantoalueelta tavanomaisen tuotantosyklin aikana. Hyväksyttyyn tuottajaorganisaatioon kuulumattomiin tuottajiin olisi tässä yhteydessä sovellettava sellaisia asetuksen (EU) N:o 1308/2013 ja täytäntöönpanoasetuksen (EU) N:o 543/2011 asiaankuuluvia säännöksiä, joita sovelletaan hyväksyttyihin tuottajaorganisaatioihin.

(22) Jäsenvaltion toimivaltaisen viranomaisen olisi maksettava korjaamatta jättämiseen ja korjaamiseen raakana annettava unionin taloudellinen tuki suoraan tuottajaorganisaatioon kuulumattomille tuottajille. Kyseisen toimivaltaisen viranomaisen olisi maksettava asiaankuuluvat määrät tuottajille täytäntöönpanoasetuksen (EU) N:o 543/2011 sekä asiaankuuluvien kansallisten sääntöjen ja menettelyjen mukaisesti.

(23) Jotta varmistetaan, että tiettyjen hedelmien tuottajille annettava unionin taloudellinen tuki käytetään aiottuun tarkoitukseen ja että unionin talousarviota käytetään tehokkaasti, jäsenvaltioiden olisi tehtävä kohtuullinen määrä tarkastuksia. Olisi tehtävä erityisesti asiakirjoihin perustuvia tarkastuksia, tunnistustarkastuksia ja fyysisiä tarkastuksia sekä paikalla tehtäviä tarkastuksia siten, että ne kattavat kohtuullisen määrän tuotteita, pinta-alaa, tuottajaorganisaatioita ja hyväksyttyyn tuottajaorganisaatioon kuulumattomia tuottajia.

(24) Jäsenvaltioiden olisi ilmoitettava komissiolle tuottajaorganisaatioiden ja tuottajaorganisaatioon kuulumattomien tuottajien toteuttamista toimista säännöllisesti.

(25) Jotta tällä asetuksella voitaisiin vaikuttaa markkinoihin välittömästi ja edesauttaa hintojen vakautumista, sen olisi tultava voimaan päivänä, jona se julkaistaan Euroopan unionin virallisessa lehdessä,

ON HYVÄKSYNYT TÄMÄN ASETUKSEN:

1 artikla

Aihe ja soveltamisala

1. Tässä asetuksessa vahvistetaan säännöt unionin taloudellisesta tuesta, jäljempänä ’taloudellinen tuki’, jota myönnetään tilapäisesti sovellettaviin tukitoimenpiteisiin asetuksen (EU) N:o 1308/2013 154 artiklan mukaisesti hyväksytyille hedelmäalan tuottajaorganisaatioille ja tällaiseen tuottajaorganisaatioon kuulumattomille tuottajille.

Nämä tilapäisesti sovellettavat tukitoimenpiteet kattavat markkinoiltapoistot, korjaamatta jättämisen ja korjaamisen raakana.

2. Edellä 1 kohdassa tarkoitettua tukea myönnetään seuraaville tuoreina kulutettaviksi tarkoitetuille hedelmäalan tuotteille:

a) CN-koodin 0808 10 omenat;

b) CN-koodin 0808 30 päärynät;

c) CN-koodin 0809 40 05 luumut;

d) CN-koodien 0805 10 22, 0805 10 24 ja 0805 10 28 makeat appelsiinit;

e) CN-koodin 0805 22 00 klementiinit;

f) CN-koodien 0805 21 10, 0805 29 00 ja 0805 21 90 mandariinit (myös tangeriinit ja satsumat), wilkingit ja muut niiden kaltaiset sitrushedelmähybridit;

g) CN-koodin 0805 50 10 sitruunat;

h) CN-koodin 0809 30 persikat ja nektariinit;

i) CN-koodin 0809 29 00 imeläkirsikat;

j) CN-koodin 0810 70 00 persimonit.

3. Edellä 1 kohdassa tarkoitetut tukitoimenpiteet kattavat toimet, jotka toteutetaan ajanjaksolla, joka alkaa tämän asetuksen voimaantulopäivänä ja päättyy päivänä, jona 2 artiklan 1 kohdassa säädetyt määrät on käytetty asianomaisessa jäsenvaltiossa loppuun, tai 30 päivänä kesäkuuta 2018 sen mukaan, kumpi päivämäärä on aikaisempi.

4. Jos tiettyjen tuotteiden tuonnissa unionista Venäjälle tapahtuu muutoksia ennen 30 päivää kesäkuuta 2018, komissio voi muuttaa tätä asetusta tai kumota sen.

2 artikla

Enimmäismäärien myöntäminen jäsenvaltioille

1. Edellä 1 artiklan 1 kohdassa tarkoitettu tukitoimenpiteisiin myönnettävä unionin taloudellinen tuki asetetaan jäsenvaltioiden saataville liitteessä I vahvistettujen tuotemäärien osalta.

Taloudellista tukea on saatavilla kaikissa jäsenvaltioissa yhden tai useamman 1 artiklan 2 kohdassa tarkoitetun, jäsenvaltion valitseman tuotteen osalta markkinoiltapoistoon, raakana korjaamiseen tai korjaamatta jättämiseen siten, että kyseessä oleva lisämäärä on enintään 2 000 tonnia jäsenvaltiota kohden.

2. Edellä 1 kohdassa tarkoitettujen jäsenvaltiokohtaisten kokonaismäärien osalta jäsenvaltiot voivat määrittää kunkin 1 artiklan 2 kohdassa tarkoitetun tuotteen osalta:

a) ilmaisjakelua varten markkinoilta poistettavat määrät;

b) muuta tarkoitusta kuin ilmaisjakelua varten markkinoilta poistettavat määrät;

c) raakana korjattava ja korjaamatta jätettävä vastaava ala.

3. Jos delegoidun asetuksen (EU) 2016/921 mukaisesti 1 päivän heinäkuuta 2016 ja 30 päivän kesäkuuta 2017 välisellä ajanjaksolla markkinoilta tosiasiallisesti poistetut määrät ovat jäsenvaltiossa jonkin mainitun asetuksen liitteessä I määritellyn tuoteryhmän osalta alle viisi prosenttia kyseiselle jäsenvaltiolle kyseisen tuoteryhmän osalta osoitetuista kokonaismääristä, jäsenvaltio voi päättää, ettei se käytä sille liitteen I mukaisesti kyseisen tuoteryhmän osalta osoitettua määrää. Tällöin kyseisen jäsenvaltion on ilmoitettava komissiolle päätöksestään viimeistään 31 päivänä lokakuuta 2017. Kyseisessä jäsenvaltiossa asianomaisen tuoteryhmän osalta toteutetut markkinoiltapoistoa, raakana korjaamista ja korjaamatta jättämistä koskevat toimet eivät ilmoitushetkestä lähtien enää voi saada taloudellista tukea.

4. Jäsenvaltiot voivat päättää käyttää olla käyttämättä 1 kohdan toisessa alakohdassa tarkoitettua 2 000 tonnin määrää tai osaa siitä. Tuolloin asianomaisen jäsenvaltion on ilmoitettava komissiolle päätöksestään viimeistään 31 päivänä lokakuuta 2017. Tuosta ilmoitushetkestä alkaen ne markkinoiltapoistoa, raakana korjaamista ja korjaamatta jättämistä koskevat toimet, jotka on toteutettu 1 kohdan toisessa alakohdassa tarkoitetun 2 000 tonnin määrän sisällä kyseisessä jäsenvaltiossa, eivät voi saada taloudellista tukea.

3 artikla

Määrien jakaminen tuottajille

Jäsenvaltioiden on jaettava 2 artiklan 1 kohdassa tarkoitetut määrät tuottajaorganisaatioille ja tuottajaorganisaatioihin kuulumattomille tuottajille hakujärjestyksessä.

Jäsenvaltio voi kuitenkin päättää soveltaa määrien jakamiseksi toisenlaista järjestelmää, jonka on perustuttava puolueettomiin ja syrjimättömiin kriteereihin. Jäsenvaltio voi tässä tarkoituksessa ottaa huomioon sen, miten paljon Venäjän tuontikielto vaikuttaa asianomaisiin tuottajiin.

4 artikla

Markkinoiltapoistoja, korjaamatta jättämistä ja korjaamista raakana koskeviin tuottajaorganisaatioiden toimenpiteisiin sovellettavat yhteiset säännökset

1. Tuottajaorganisaatioiden tämän asetuksen mukaisesti toteutettaviin markkinoiltapoistoja, korjaamatta jättämistä ja korjaamista raakana koskeviin toimiin myönnetään tukea tuottajaorganisaatioille silloinkin, kun niiden toimintaohjelmissa tai jäsenvaltioiden kansallisissa strategioissa ei määrätä kyseisistä toimista.

Edellä ensimmäisessä alakohdassa tarkoitettua tukea ei oteta huomioon laskettaessa asetuksen (EU) N:o 1308/2013 34 artiklan 2 kohdassa tarkoitettuja enimmäismääriä.

Asetuksen (EU) N:o 1308/2013 32 artiklan 2 kohtaa ja täytäntöönpanoasetuksen (EU) N:o 543/2011 55 artiklan 4 kohtaa ei sovelleta tämän asetuksen mukaiseen taloudelliseen tukeen.

2. Asetuksen (EU) N:o 1308/2013 33 artiklan 3 kohdan neljännessä alakohdassa tarkoitettua menojen kolmannesta koskevaa enimmäismäärää ja täytäntöönpanoasetuksen (EU) N:o 543/2011 66 artiklan 3 kohdan c alakohdassa tarkoitettua toimintarahaston määrän lisäämistä enintään 25 prosentilla ei sovelleta tämän asetuksen mukaisesti markkinoiltapoistoista, korjaamatta jättämisestä ja korjaamisesta raakana aiheutuviin menoihin.

3. Edellä 5 ja 7 artiklan mukaisesti syntyneet menot muodostavat osan tuottajaorganisaatioiden toimintarahastosta.

4. Jos tuottajaorganisaation hyväksynnän voimassaolo on keskeytetty täytäntöönpanoasetuksen (EU) N:o 543/2011 114 artiklan 2 kohdan mukaisesti, 6 ja 8 artiklaa sovellettaessa kyseisen tuottajaorganisaation jäseniä pidetään hyväksyttyyn tuottajaorganisaatioon kuulumattomina tuottajina.

5 artikla

Tuottajaorganisaatioille markkinoiltapoistoon annettava taloudellinen tuki

1. Asetuksen (EU) N:o 1308/2013 34 artiklan 4 kohdassa ja täytäntöönpanoasetuksen (EU) N:o 543/2011 79 artiklan 2 kohdassa tarkoitettua viiden prosentin enimmäismäärää ei sovelleta tämän asetuksen mukaisiin toimiin.

2. Tuottajaorganisaatioille markkinoiltapoistoon annettavan taloudellisen tuen enimmäismäärät vahvistetaan liitteessä II.

3. Poiketen siitä, mitä asetuksen (EU) N:o 1308/2013 34 artiklan 1 kohdassa säädetään, muuta tarkoitusta kuin ilmaisjakelua varten tehtävään markkinoiltapoistoon annettava taloudellinen tuki on 75 prosenttia tämän asetuksen liitteessä II tarkoitetuista, muihin tarkoituksiin myönnettävän tuen enimmäismääristä.

6 artikla

Tuottajaorganisaatioihin kuulumattomille tuottajille markkinoiltapoistoon annettava taloudellinen tuki

1. Hyväksyttyihin tuottajaorganisaatioihin kuulumattomille tuottajille markkinoiltapoistoon ilmaisjakelua varten annettavan taloudellisen tuen enimmäismäärät vahvistetaan liitteessä II.

Hyväksyttyihin tuottajaorganisaatioihin kuulumattomille tuottajille markkinoiltapoistoon muuta tarkoitusta varten kuin ilmaisjakeluun annettavan taloudellisen tuen enimmäismäärät ovat 50 prosenttia liitteessä II vahvistetuista määristä.

2. Hyväksyttyihin tuottajaorganisaatioihin kuulumattomien tuottajien on tehtävä sopimus tällaisen organisaation kanssa toimitettavien tuotteiden koko määrästä. Tuottajaorganisaatioiden on hyväksyttävä kaikki kohtuulliset pyynnöt hyväksyttyihin tuottajaorganisaatioihin kuulumattomilta tuottajilta. Tuottajaorganisaatioon kuulumattomien tuottajien toimittamien määrien on oltava johdonmukaisia alueellisten tuotosten ja asianomaisen pinta-alan kanssa.

Hyväksyttyyn tuottajaorganisaatioon kuulumattomille tuottajille taloudellisen tuen maksaa se tuottajaorganisaatio, jonka kanssa ne ovat tehneet sopimuksen.

Tuottajaorganisaation on pidettävä itsellään määrät, jotka vastaavat sille asianomaisten tuotteiden markkinoiltapoistosta aiheutuneita todellisia kustannuksia. Nämä kustannukset on todistettava kauppalaskuilla.

3. Asianmukaisesti perustellusta syystä, joka voi olla esimerkiksi se, että tuottajat ovat organisoituneet rajoitetusti asianomaisessa jäsenvaltiossa, jäsenvaltiot voivat syrjimättömällä tavalla antaa luvan siihen, että hyväksyttyyn tuottajaorganisaatioon kuulumaton tuottaja antaa jäsenvaltion toimivaltaiselle viranomaiselle ilmoituksen toimitettavasta määrästä sen sijaan, että se tekisi 2 kohdassa tarkoitetun sopimuksen. Tällaiseen ilmoitukseen sovelletaan täytäntöönpanoasetuksen (EU) N:o 543/2011 78 artiklaa soveltuvin osin. Tuottajaorganisaatioon kuulumattomien tuottajien toimittamien määrien on oltava johdonmukaisia alueellisten tuotosten ja asianomaisen pinta-alan kanssa.

Tällaisessa tapauksessa jäsenvaltion toimivaltaisen viranomaisen on maksettava taloudellinen tuki suoraan tuottajalle. Jäsenvaltioiden on annettava tätä varten uusia kansallisia sääntöjä tai menettelyjä tai sovellettava jo voimassa olevia sääntöjä tai menettelyjä.

4. Tähän artiklaan sovelletaan soveltuvin osin asetusta (EU) N:o 1308/2013 ja täytäntöönpanoasetusta (EU) N:o 543/2011 sekä tämän asetuksen 4 artiklaa.

7 artikla

Tuottajaorganisaatioille korjaamatta jättämiseen ja korjaamiseen raakana annettava taloudellinen tuki

1. Poiketen siitä, mitä täytäntöönpanoasetuksen (EU) N:o 543/2011 85 artiklan 4 kohdassa säädetään, jäsenvaltioiden on vahvistettava korjaamatta jättämiseen ja korjaamiseen raakana annettavan unionin taloudellisen tuen ja tuottajaorganisaation rahoitusosuuden sisältävän hehtaarikohtaisen tuen määrä siten, että se kattaa enintään 90 prosenttia tämän asetuksen liitteessä II säädetyistä muuta tarkoitusta kuin ilmaisjakelua varten tehtäville markkinoiltapoistoille vahvistetuista määristä. Korjaamiseen raakana annettava tuki koskee ainoastaan tuotteita, jotka ovat fyysisesti pelloissa ja jotka tosiasiallisesti korjataan raakoina.

Poiketen siitä, mitä asetuksen (EU) N:o 1308/2013 34 artiklan 4 kohdassa säädetään, korjaamatta jättämiseen ja korjaamiseen raakana annettavan unionin taloudellisen tuen on oltava 75 prosenttia jäsenvaltioiden ensimmäisen alakohdan mukaisesti vahvistamista määristä.

2. Poiketen siitä, mitä täytäntöönpanoasetuksen (EU) N:o 543/2011 85 artiklan 3 kohdassa säädetään, mainitun asetuksen 84 artiklan 1 kohdan b alakohdassa tarkoitettuja korjaamatta jättämistä koskevia toimenpiteitä voidaan toteuttaa, vaikka asianomaiselta tuotantoalueelta olisi saatu kaupallista tuotantoa tavanomaisen tuotantosyklin aikana. Tällaisissa tapauksissa tämän artiklan 1 kohdassa tarkoitettuja tukimääriä on alennettava suhteellisesti ottaen huomioon asianomaisen tuottajaorganisaation varastokirjanpidon ja rahoitustilien perusteella vahvistettu jo korjattu tuotanto.

8 artikla

Tuottajaorganisaatioon kuulumattomille tuottajille annettava taloudellinen tuki korjaamatta jättämiseen ja korjaamiseen raakana

1. Poiketen siitä, mitä täytäntöönpanoasetuksen (EU) N:o 543/2011 85 artiklan 3 kohdassa säädetään, seuraavia säännöksiä sovelletaan:

a) korjaamiseen raakana annettava tuki koskee ainoastaan tuotteita, jotka ovat fyysisesti pelloissa ja jotka tosiasiallisesti korjataan raakoina ja joiden tavanomainen sadonkorjuu ei ole alkanut;

b) korjaamatta jättämistä koskevia toimenpiteitä ei saa toteuttaa, kun kaupallista tuotantoa on saatu asianomaiselta alueelta tavanomaisen tuotantosyklin aikana;

c) sekä korjaamatta jättämistä että korjaamista raakana ei missään olosuhteissa saa soveltaa samaan tuotteeseen ja samalla alueella.

2. Korjaamatta jättämiseen ja korjaamiseen raakana annettava taloudellinen tuki on 50 prosenttia jäsenvaltioiden 7 artiklan 1 kohdan mukaisesti vahvistamista määristä.

3. Hyväksyttyyn tuottajaorganisaatioon kuulumattomien tuottajien on tehtävä asianmukainen ilmoitus jäsenvaltion toimivaltaiselle viranomaiselle jäsenvaltion täytäntöönpanoasetuksen (EU) N:o 543/2011 85 artiklan 1 kohdan a alakohdan nojalla hyväksymiä yksityiskohtaisia määräyksiä noudattaen.

4. Jäsenvaltion toimivaltaisen viranomaisen on maksettava taloudellinen tuki suoraan tuottajalle. Jäsenvaltioiden on annettava tätä varten uusia kansallisia sääntöjä tai menettelyjä tai sovellettava jo voimassa olevia sääntöjä tai menettelyjä.

5. Tähän artiklaan sovelletaan soveltuvin osin asetusta (EU) N:o 1308/2013 ja täytäntöönpanoasetusta (EU) N:o 543/2011.

9 artikla

Markkinoiltapoistoa, korjaamatta jättämistä ja korjaamista raakana koskevat tarkastukset

1. Edellä 5 ja 6 artiklassa tarkoitetuille markkinoiltapoistotoimille on tehtävä

a) ensimmäisen tason tarkastuksia täytäntöönpanoasetuksen (EU) N:o 543/2011 108 artiklan mukaisesti. Tällaisten tarkastusten on katettava vähintään 10 prosenttia markkinoilta poistettujen tuotteiden määrästä ja vähintään 10 prosenttia tämän asetuksen 5 artiklassa tarkoitettua taloudellista tukea saavista tuottajaorganisaatioista. Edellä 6 artiklan 3 kohdassa tarkoitetuissa markkinoiltapoistotoimissa ensimmäisen tason tarkastusten on kuitenkin katettava 100 prosenttia markkinoilta poistetuista tuotemääristä;

b) toisen tason tarkastuksia täytäntöönpanoasetuksen (EU) N:o 543/2011 109 artiklan mukaisesti. Paikalla tehtävien tarkastusten on katettava vähintään 40 prosenttia ensimmäisen tason tarkastusten kohteena olleista yksiköistä ja vähintään 5 prosenttia markkinoilta poistetuista tuotemääristä.

2. Edellä 7 ja 8 artiklassa tarkoitettuihin korjaamatta jättämistä ja korjaamista raakana koskeviin toimiin sovelletaan täytäntöönpanoasetuksen (EU) N:o 543/2011 110 artiklassa säädettyjä tarkastuksia ja edellytyksiä, lukuun ottamatta vaatimusta, jonka mukaan satoa ei saa olla korjattu osittain, kun tämän asetuksen 7 artiklan 2 kohdassa säädettyä poikkeusta sovelletaan. Tarkastukset on tehtävä ainakin 25 prosentille asianomaisista tuotantoalueista.

Kun kyseessä ovat 8 artiklassa tarkoitetut korjaamatta jättämistä ja korjaamista raakana koskevat toimet, tarkastukset on tehtävä kaikille asianomaisille tuotantoalueille.

10 artikla

Taloudellisen tuen hakeminen ja maksaminen

1. Tuottajaorganisaatioiden on haettava 5 ja 7 artiklassa tarkoitettua taloudellista tukea viimeistään 31 päivänä heinäkuuta 2018.

2. Hyväksyttyyn tuottajaorganisaatioon kuulumattomien tuottajien sekä tuottajien, jotka eivät ole tehneet sopimusta hyväksytyn tuottajaorganisaation kanssa, on viimeistään 31 päivänä heinäkuuta 2018 itse haettava 6 ja 8 artiklassa tarkoitettua taloudellista tukea jäsenvaltioiden nimeämiltä toimivaltaisilta viranomaisilta.

3. Hakemusten mukana on oltava todisteasiakirjat, joissa perustellaan asianomaisen taloudellisen tuen määrän myöntäminen, ja kirjallinen vakuutus siitä, ettei hakija ole saanut eikä tule saamaan rahoitusta unionilta tai kansallisista lähteistä kahteen kertaan eikä korvausta tämän asetuksen mukaisesti myönnettyyn taloudelliseen tukeen oikeutettuja toimia varten otetusta vakuutuksesta.

11 artikla

Ilmoitukset

1. Jäsenvaltioiden on ilmoitettava komissiolle kunkin kuukauden ensimmäisenä päivänä 1 päivään lokakuuta 2018 asti kustakin tuotteesta seuraavat tiedot:

a) ilmaisjakelua varten markkinoilta poistetut määrät;

b) muuta tarkoitusta kuin ilmaisjakelua varten markkinoilta poistetut määrät;

c) raakana korjattu ja korjaamatta jätetty vastaava ala;

d) a, b ja c alakohdassa tarkoitettujen määrien ja alojen osalta aiheutuneet kokonaismenot.

Ilmoituksiin on sisällytettävä ainoastaan toteutetut toimet.

Jäsenvaltioiden on käytettävä näissä ilmoituksissa tapauksen mukaan jotakin liitteessä III olevista malleista.

2. Kun jäsenvaltiot antavat ensimmäisen ilmoituksensa, niiden on ilmoitettava komissiolle täytäntöönpanoasetuksen (EU) N:o 543/2011 79 artiklan 1 kohdan tai 85 artiklan 4 kohdan ja tämän asetuksen 5–8 artiklan mukaisesti vahvistamat tukimääränsä tapauksen mukaan liitteessä IV olevaa mallia käyttäen.

12 artikla

Unionin taloudellisen tuen maksaminen

Tämän asetuksen mukaisista maksuista aiheutuviin jäsenvaltioiden menoihin voidaan myöntää taloudellista tukea vain, jos ne on maksettu viimeistään 30 päivänä syyskuuta 2018.

13 artikla

Voimaantulo

Tämä asetus tulee voimaan päivänä, jona se julkaistaan Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 20 päivänä huhtikuuta 2017. Komission puolesta Puheenjohtaja Jean-Claude JUNCKER

(1) EUVL L 347, 20.12.2013, s. 671.

(2) Komission delegoitu asetus (EU) N:o 913/2014, annettu 21 päivänä elokuuta 2014, väliaikaisista poikkeuksellisista tukitoimenpiteistä persikoiden ja nektariinien tuottajille (EUVL L 248, 22.8.2014, s. 1).

(3) Komission delegoitu asetus (EU) N:o 932/2014, annettu 29 päivänä elokuuta 2014, hedelmien ja vihannesten tuottajille tilapäisesti myönnettävistä poikkeuksellisista tukitoimenpiteistä ja delegoidun asetuksen (EU) N:o 913/2014 muuttamisesta (EUVL L 259, 30.8.2014, s. 2).

(4) Komission delegoitu asetus (EU) N:o 1031/2014, annettu 29 päivänä syyskuuta 2014, tiettyjen hedelmien ja vihannesten tuottajille tilapäisesti myönnettävistä poikkeuksellisista lisätukitoimenpiteistä (EUVL L 284, 30.9.2014, s. 22).

(5) Komission delegoitu asetus (EU) 2015/1369, annettu 7 päivänä elokuuta 2015, tiettyjen hedelmien ja vihannesten tuottajille tilapäisesti myönnettävistä poikkeuksellisista lisätukitoimenpiteistä annetun delegoidun asetuksen (EU) N:o 1031/2014 muuttamisesta (EUVL L 211, 8.8.2015, s. 17).

(6) Komission delegoitu asetus (EU) 2016/921, annettu 10 päivänä kesäkuuta 2016, tiettyjen hedelmien ja vihannesten tuottajille tilapäisesti myönnettävistä poikkeuksellisista lisätukitoimenpiteistä (EUVL L 154, 11.6.2016, s. 3).

(7) Komission täytäntöönpanoasetus (EU) N:o 543/2011, annettu 7 päivänä kesäkuuta 2011, neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta (EUVL L 157, 15.6.2011, s. 1).

LIITE I Asetuksen 2 artiklan 1 kohdassa tarkoitetut jäsenvaltioille uudelleen jaetut enimmäismäärät (tonnia) Jäsenvaltio Omenat ja päärynät Luumut Appelsiinit, klementiinit, mandariinit ja sitruunat Persikat ja nektariinit Belgia 21 845 Saksa 1 615 Kreikka 680 4 165 2 040 5 355 Espanja 1 955 1 275 14 110 9 775 Ranska 3 060 Kroatia 510 850 Italia 4 505 3 910 850 2 380 Kypros 3 060 Alankomaat 5 865 Itävalta 510 Puola 75 565 425 510 Portugali 935

LIITE II Asetuksen 5 ja 6 artiklassa tarkoitetut markkinoiltapoistoille myönnettävän tuen enimmäismäärät Tuote Enimmäistuki (euroa/100 kg) Ilmaisjakelu Muu tarkoitus Omenat 16,98 13,22 Nektariinit 26,90 26,90 Persikat 26,90 26,90 Päärynät 23,85 15,90 Appelsiinit 21,00 21,00 Mandariinit 19,50 19,50 Klementiinit 22,16 19,50 Satsumat 19,50 19,50 Sitruunat 23,99 19,50 Luumut 34,00 20,40 Persimonit 21,02 14,01 Kirsikat 48,14 32,09

LIITE III Asetuksen 11 artiklan 1 kohdassa tarkoitetut tiedonantojen mallit MARKKINOILTAPOISTOILMOITUS – ILMAISJAKELU Jäsenvaltio: … Ajanjakso: … Päivämäärä: …

Tuote Tuottajaorganisaatiot Tuottajaorganisaatioon kuulumattomat tuottajat Määrät yhteensä (t) Unionin taloudellinen tuki yhteensä (euroa) Määrät (t) Unionin taloudellinen tuki (euroa) Määrät (t) Unionin taloudellinen tuki (euroa) markkinoiltapoisto kuljetus lajittelu ja pakkaaminen Yhteensä markkinoiltapoisto kuljetus lajittelu ja pakkaaminen Yhteensä (a) (b) (c) (d) (e) = (b) + (c) + (d) (f) (g) (h) (i) (j) = (g) + (h) + (i) (k) = (a) + (f) (l) = (e) + (j) Omenat Päärynät Omenat ja päärynät yhteensä Luumut Luumut yhteensä Appelsiinit Klementiinit Mandariinit Sitruunat Sitrushedelmät yhteensä Persikat Nektariinit Persikat ja nektariinit yhteensä Kirsikat Persimonit Muut yhteensä YHTEENSÄ Huomautus: Joka ilmoituksesta on täytettävä uusi excel-lomake. ILMOITUS MARKKINOILTAPOISTOSTA – MUU KÄYTTÖTARKOITUS Jäsenvaltio: … Ajanjakso: … Päivämäärä: …

Tuote Tuottajaorganisaatiot Tuottajaorganisaatioon kuulumattomat tuottajat Määrät yhteensä (t) Unionin taloudellinen tuki yhteensä (euroa) Määrät (t) Unionin taloudellinen tuki (euroa) Määrät (t) Unionin taloudellinen tuki (euroa) (a) (b) (c) (d) (e) = (a) + (c) (f) = (b) + (d) Omenat Päärynät Omenat ja päärynät yhteensä Luumut Luumut yhteensä Appelsiinit Klementiinit Mandariinit Sitruunat Sitrushedelmät yhteensä Persikat Nektariinit Persikat ja nektariinit yhteensä Kirsikat Persimonit Muut yhteensä YHTEENSÄ Huomautus: Joka ilmoituksesta on täytettävä uusi excel-lomake. ILMOITUS KORJAAMATTA JÄTTÄMISESTÄ JA KORJAAMISESTA RAAKANA Jäsenvaltio: … Ajanjakso: … Päivämäärä: …

Tuote Tuottajaorganisaatiot Tuottajaorganisaatioon kuulumattomat tuottajat Määrät yhteensä (t) Unionin taloudellinen tuki yhteensä (euroa) Alue (ha) Määrät (t) Unionin taloudellinen tuki (euroa) Alue (ha) Määrät (t) Unionin taloudellinen tuki (euroa) (a) (b) (c) (d) (e) (f) (g) = (b) + (e) (h) = (c) + (f) Omenat Päärynät Omenat ja päärynät yhteensä Luumut Luumut yhteensä Appelsiinit Klementiinit Mandariinit Sitruunat Sitrushedelmät yhteensä Persikat Nektariinit Persikat ja nektariinit yhteensä Kirsikat Persimonit Muut yhteensä YHTEENSÄ Huomautus: Joka ilmoituksesta on täytettävä uusi excel-lomake.